ജമ്മുകശ്മീരില് ഭീകരര്ക്ക് വേണ്ടിയുള്ള തെരച്ചില് ഊര്ജിതമാക്കി സൈന്യം ശ്രീനഗര് ജമ്മുകശ്മീരില് ഭീകരര്ക്ക് വേണ്ടിയുള്ള തെരച്ചില് ഊര്ജിതമാക്കി സൈന്യം. ഭീകരരെ കണ്ടെത്താന് വ്യാപക തെരച്ചില് നടത്തുകയാണ്. മുന്കരുതലിന്റെ ഭാഗമായി മെന്ന്ദാര് താനാമാണ്ടി വഴിയുള്ള ഗതാഗതം നിരോധിച്ചു. ഭീകരരുമായുള്ള ഏറ്റുമുട്ടലില് 9 സൈനികരാണ് പൂഞ്ചില് വീരമൃത്യു വരിച്ചത്. ആക്രമണം ഉണ്ടാകാനുള്ള സാഹചര്യത്തില് നാട്ടുകാരോട് വീടിനകത്ത് നിന്ന് പുറത്തിറങ്ങരുതെന്നും ഇന്നലെ നിര്ദേശം നല്കിയിരുന്നു. കിലോമീറ്ററുകളോളം വ്യാപിച്ച് കിടക്കുന്ന വനമേഖലയില് വന് ആയുധ ശേഖരവുമായി ആറ് ഭീകരരെങ്കിലും ഒളിഞ്ഞിരിക്കുന്നുണ്ട് എന്നാണ് വിലയിരുത്തല്.അതിനിടെ ജമ്മുവില് സാധാരണക്കാര്ക്ക് നേരെ നടന്ന ഭീകരാക്രമണങ്ങളുടെ അന്വേഷണം എന്ഐഎ ഏറ്റെടുത്തു. ആകെ അഞ്ച് ഇതര സംസ്ഥാന തൊഴിലാളികള് അടക്കം 11 പേരാണ് ഇതുവരെ ജമ്മുകശ്മീരില് കൊല്ലപ്പെട്ടത്.